ইন্টারনেটে ভাইরাল ঘিবলি ছবি! কীভাবে বানাবেন এই বিশেষ AI?

ওয়েব ডেস্ক: সোশ্যাল মিডিয়ায় (Social Media) জনপ্রিয় হয়ে উঠেছে বিশেষ ধরনের এআই ছবি। সোশ্যাল মিডিয়া ইনফ্লুয়েন্সার থেকে বলি তারকা, এমনকী খেলার জগতের নক্ষত্ররাও ঘিবলি স্টাইল ইমেজ তৈরিতে মেতেছেন। ক্ষণে ক্ষণে বদলে চলেছে প্রোফাইল পিকচার। পোস্ট হয়ে চলেছে দেদার ছবি। ভাবছেন কীভাবে পারবেন আপনার নিজের ঘিবলি ছবি বানাতে?
কী এই ঘিবলি স্টাইল?
স্টুডিও ঘিবলি ইনকর্পোরেশন হল জাপানের টোকিওতে অবস্থিত একটি অ্যানিমেশন স্টুডিও। অ্যানিমেশন দুনিয়ায় যার বিপুল খ্যাতি রয়েছে। এই সংস্থার ‘স্পিরিটেড অ্যাওয়ে’ ও ‘দ্য বয় অ্যান্ড দ্য হিরো’-র মতো অ্যানিমি চরিত্রগুলি মানুষের মনে জায়গা করে নিয়েছে।

আরও পড়ুন: আচমকা বন্ধ ৯৯ লক্ষ হোয়াটসঅ্যাপ অ্যাকাউন্ট! কেন জানেন?

Open Al- এর ইমেজ জেনারেশন টেকনোলজির লেটেস্ট ভার্সন ব্যবহার করে ছবি তৈরি হচ্ছে। এটি একটি অ্যানিমেটেড স্থির চিত্র। চ্যাটবট এআই এমন এক ফিচার লঞ্চ করেছে যা বিভিন্ন ধরনের ছবি থেকে ঘিবলি ছবি তৈরি করে দিচ্ছে। নয়া ফিচার ইমেজে ঘিবলি স্টাইলের ছড়াছড়ি। ইউজাররা নিজেদের পছন্দের মতো ছবি ব্যবহার করে ঘিবলি ছবি তৈরি করতে পারেন।

কীভাবে বানাবেন ঘিবলি স্টাইল ছবি?

১. প্রথমে জিপিটির ফোরও টুল খুলতে হবে।
২. ওপেনএআই-এ chatgpt Premium version-এ এই সুবিধা দেওয়া হয়েছে।
৩. যে ছবিটি ঘিবলি করবেন, সেটিকে টুলে আপলোড করতে হবে।
৪. তারপর লিখুন ঘিবলি অ্যানিমেশন স্টাইল।
৫. এরপর সেকেন্ড এআইয়ের মাধ্যমে দুর্দান্ত ইমেজ তৈরি করা যাবে।
৬. এরপর সেভ করে সোশ্যাল মিডিয়ায় পোস্ট করুন।